Aarhuus Stifts-Tidende, 1830-05-22
Paa de sicilianske Majestæters Hjemreise fra Spanien blev der næsten hver Station noget Sølvtøi borte af det kongelige Taffel, uden at man kunde opdage Tyvene. Dette gik saavidt, at den Embedsmand, som havde Sølvkamret under sin Opsigt, af Fortvivlelse vilde tage Livet af sig, og allerede havde bibragt sig adskillige Saar, da han blev forhindret der. Det blev meldte til Kongen, som strax befalte, at alle Vogne skulde pakkes af, og samtlige Betjentes Kufferter undersøges, og da fandtes ikke allene en stor Mængde af det kongl. Sølvtøi, men ogsaa meget andet som tilhørte Gjæstgivere i Jtalien, Frankrig, &c. Der forefandtes blandt disse Tyvekoster ikke allene flere hundrede Couverts af Tallerkener, Skaaler, o. s. v. men saagar store svære SuppeTerriner. Alle disse Gavtyve bleve strax under Militair bevogtning eskorterede til Carthagena, for derfra at indskibes til Neapel, hvor de strax efter deres Hjemkomst kunne vente at blive ophøiede i - Galgen. Don Jose Maria Lopez, Capitain paa Dampskibet Neptun, har fra Havanna i offentlige Blade kundgjort: følgende Beretning: "Den 3die Januar om Middagen bleve vi paa vor Fart, 4 Mile fra Kysten, langsmedhvilken vi seilede, en Gjenstand vaer, der ragede langt opaf Søen. Matroserne og Passagererne holdt den i Begyndelsen for et strandet Fartøi. Jeg styrede strax henimod den; men da vi kom nærmere, saae den Gjenstand, vi havde for Øie, anderledes ud, og vi troede, at det var et stort Skib, som var i Fare. J det Haab at kunne komme de Ulykkelige til Hielp, nærmede jeg mig den paa et Geværskuds Distance, og nu blev vor Tvivl opklaret: det formeentlige Skib var den øverste Kindbakke af en frygteligt Uhyre. Det hævede sig i næsten lodret Stilling omtrent 16 Fod over Vandet, og var omgivet at en utallig Mængde Fiske af forskjellig Størrelse, i henimod en Miils Omkreds. Da vi endnu mere nærmede os denne uhyre Hval, saae vi den aabne Kindbakkerne, og en frygteligt Skrald, som ved et Jordskreed, lod sig høre. Langsomt hævede sig en sort, henimod 9 Fod lang Finne, der vel kunde være 60 Fod borte fra Gabet. Uhyrets hele Længde kunde vi ikke anslaae, da dets Hale ikke kom tilsyne over Vandet. Kun mine forskrækkede Passage rers indstændige Bønner afholdt mig fra at nærme mig saa meget, at jeg kunde have meddeelt en udførligere Beretning derom. Netop da vi dreiede Skibet, forsvandt Uhyret, i nordvestlig Retning, men det viste sig snart længere borte mod Nord, og havde, som det lod, igjen lagt sig i sin forrige Stilling. Dyret er langt større end den største Hval, og derhos gandske anderledes skabt, jeg holder det desaarsag for en ny, hidtil ubekjendt Art." Jeg har netop ligesaa mange Hyrder, som Fyrst Polignae har Faar, sagde Fyrst Efterhazy (kgl. østerrigsk Minister i London) nylig til en Mand, der roste den franske Statsmands Faarehjorder. Af de 7 Millioner Faar, som Ungarn eier, tilhøre nemlig over 3 Millioner Fyrst Esterhazy; de bevogtes af 1000 Hyrder og af meer end 2000 Hunde. De Efterhazyske Faarehjorder ere Tiendedelen af alle Frankrigs. Da hvert Faar, efter alle Omkostningers Fradrag, yder en reen Fordeel af 2 Gylden, saa har Fyrsten allene af sine Skæferier, en aarlig Jndtægt af 6 Millioner Gylden.